सीकर: सीकर के अजीतगढ़ थाना क्षेत्र में एक दलित युवती ने आठ लोगों के खिलाफ सामूहिक दुष्कर्म का मामला दर्ज कराया है. थाना प्रभारी मंगलाराम ने आज बताया कि 19 वर्षीय दलित युवती ने गढ़तकनेत निवासी गिरिराज वर्मा और संदीप योगी सहित आठ लोगों पर उसके साथ सामूहिक दुष्कर्म करने का आरोप लगाते हुए मामला दर्ज कराया. उन्होंने बताया कि पीड़िता के परिजन की ओर से दर्ज करायी गयी शिकायत में आरोप लगाया गया है कि आरोपियों ने युवती का कथित तौर पर अपहरण कर लिया और जयपुर एवं अहमदाबाद सहित कई शहरों में ले जाकर उसके साथ सामूहिक दुष्कर्म किया. इसके बाद आरोपी उसे जयपुर के सिंधी कैम्प बस स्टैंड पर छोड़ कर फरार हो गए.